ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660007119

ขอความอนุเคราะห์ติดตั้งไฟฟ้าส่องสว่างและติดตั้งกล้องวงจรปิด บริเวณใต้สะพานลอยรถข้าม ประชาชนเรียกว่า ใต้สะพานมหานคร ตรงแยกถนนสุวินทวงศ์ตัดกับถนนเชื่อมสัมพันธ์-ฉลองกรุง (มีชื่อว่า แยกมหานคร) เขตหนองจอก ซึ่งเป็นสะพานลอยรถข้ามจากฉลองกรุงไปยังสนามฟุตซอลอารีน่าหนองจอก หรือมหาวิทยาลัยเทคโนโลยีมหานคร เป็นพื้นที่ความรับผิดชอบของสถานีตำรวจนครบาลลำผักชี เนื่องจากผู้ร้องแจ้งว่าพื้นที่ช่วงใต้สะพานลอยรถข้ามดังกล่าว เป็นพื้นที่โล่ง ไม่มีไฟฟ้าส่องสว่างและไม่มีกล้องวงจรปิด โดยผู้ร้องและประชาชนส่วนใหญ่มีความจำเป็นจะนำรถจักรยานยนต์มาจอดไว้ เพื่อต่อรถเดินทางไปทำงานในพื้นที่ตัวเมืองกรุงเทพมหานคร แต่รถจักรยานยนต์ที่จอดเอาไว้ กลับถูกขโมยไปจำนวนหลายคันแล้ว และทางสถานีตำรวจนครบาลลำผักชี ได้ติดแผ่นประกาศว่า หากพบเบาะแสสามารถติดต่อแจ้งกับทางสถานีตำรวจนครบาลลำผักชีได้โดยตรง (ระบุหมายเลขโทรศัพท์ 02) (ผู้ร้องสามารถจดจำได้เพียงรหัสพื้นที่) มาทราบในภายหลังว่าเป็นกลุ่มที่ขโมยรถแล้วนำรถจักรยานยนต์ไปแต่งใหม่แล้วนำมาจำหน่าย ส่วนใหญ่จะขโมยรถจักรยานยนต์ ยี่ห้อ Honda Wave 110i เพราะเหมือนเป็นรถจักรยานยนต์แต่งที่ถูกสั่งซื้อจำนวนมาก จึงประสงค์ขอให้หน่วยงานที่รับผิดชอบ  ติดตั้งไฟฟ้าส่องสว่างและติดตั้งกล้องวงจร บริเวณดังกล่าว เพื่อให้มีแสงสว่างที่เพียงพอ ป้องกันรถจักรยานยนต์ถูกขโมย และหากรถจักรยานยนต์ถูกขโมยไป ก็ยังสามารถตรวจสอบจากกล้องวงจรปิดได้ 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata